**Deja-vu**

*Lucian-Horațiu Hînsa*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Din lacrima zilei de ieri

Răsari tu,

Blând moment de deja-vu.

O secundă sau chiar trei

Mă întrebi pe ce temei

Clipa-aceea trecătoare

Încă-o simt, și reapare.

De ce, mă întrebi?

Dacă un blestem al neîmplinirii

Ar fi cufundat viitorul, ziditor al fericirii,

Într-o întunecată noapte,

Aș mai fi sedus de șoapte?

Într-o grotă însingurată

Două raze văd îndată-

Două raze strălucind,

Al meu duh călăuzind.

Căci deși gândul m-oprește

Privirea ta mă urmărește,

E-o privire ce rescrie

Slove pentru ani o mie;

E mult de-un deja-vu-

Pentru mine e doar tu.